ÚRAD VLÁDY
SLOVENSKEJ REPUBLIKY
    sekcia vládnej legislatívy

									Na rokovanie vlády SR
									dňa 21. júna 2005
									K materiálu  11398/2005  
									K bodu č. 12

S T A N O V I S K O

 k návrhu zákona, ktorým sa mení a dopĺňa zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov – nové znenie

I

Návrh zákona, ktorým sa mení a dopĺňa zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov predkladá na rokovanie vlády SR minister zdravotníctva SR Rudolf Zajac.

II

Novela zákona Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov je nutná z dôvodu potreby vydania aproximačného nariadenia vlády SR, ktorým sa novelizuje nariadenie vlády SR č. 147/2005 Z. z., ktorým sa ustanovujú požiadavky na kozmetické výrobky. Tým sa dosiahne úplná transpozícia požiadaviek smernice Rady 76/868/EHS o kozmetických výrobkoch v znení jej neskorších zmien a doplnení.

Ďalším dôvodom na predloženie novely zákona Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov je potreba vypustiť zo zákona ustanovenia týkajúce sa ochrany zdravia pred vibráciami pri práci, nakoľko túto problematiku bude riešiť samostatné aproximačné nariadenie.

 Legislatívna rada vlády SR prerokovala návrh zákona, ktorým sa mení a dopĺňa zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov na   svojom  zasadnutí    dňa   14.  júna 2005  a odporučila    ho  vláde  s c h v á l i ť  s tým, že na jej rokovanie bude predložené jeho nové znenie, do ktorého budú zapracované pripomienky a odporúčania legislatívnej rady.

III

	Sekcia vládnej legislatívy Úradu vlády SR konštatuje, že predkladateľ zapracoval do predloženého nového znenia návrhu zákona všetky pripomienky a odporúčania legislatívnej rady vlády (8 pripomienok). Vzhľadom na uvedené odporúčame vláde návrh zákona, ktorým sa mení a dopĺňa zákon Národnej rady Slovenskej republiky č. 272/1994 Z. z. o ochrane zdravia ľudí v znení neskorších predpisov v predloženom znení   s c h v á l i ť.

Bratislava 20. júna  2005
Vypracovala: A. Králiková

									Štefan G r m a n
									generálny riaditeľ
   								    sekcie vládnej legislatívy